section_heading: Marjorie Dursley
paragraph_text: Marjorie "Marga" Dursley sestra je Vernona Dursleyja i izgledom podsjeća na svog brata. Ona je krupna žena koja gotovo i nema vrat, ali ima brkove. Iako nije Harryjeva krvna srodnica, on je mora zvati "tetom Marge". Marge živi na selu gdje uzgaja buldoge. Zbog toga veoma rijetko posjećuje Kalinin prilaz (na Harryjevo veliko zadovoljstvo). Međutim, Harry svaki njen posjet pamti po posebnoj okrutnosti prema njemu. Kada je Harry imao 5 godina njezin pas Rasparač je gonio Harryja i ovaj se morao popeti na drvo kako bi mu "umakao". Teta Marga misli da je Harry grozan dječak čiji su roditelji "bili pijanci". Tijekom njezina posljednjeg posjeta u Harryju Potteru i zatočeniku Azkabana, Harry ju je uspio napuhnuti pa je sličila na balon.